b'\n_START_ARTICLE_\nVampir z Gorjancev\n_START_SECTION_\nZgodba\n_START_PARAGRAPH_\nZgodba se dogaja na Dolenjskem in deloma tudi v Ljubljani kjer \xc5\xa1tudira glavni lik, dvajsetletni Roman, ki je tipi\xc4\x8den predstavnik \xc5\xa1tudentskega \xc5\xbeivljenja v \xc5\xa1estdesetih letih, ki so bili \xc4\x8das hipijevstva in \xc5\xa1tudentskih nemirov. Roman \xc5\xa1tudira skupaj z najbolj\xc5\xa1im prijateljem Rodinom. Poslu\xc5\xa1ata glasbo, pijeta v \xc5\xa1tudentskih gostilnah, spita s \xc5\xa1tudentkami in pi\xc5\xa1eta pesmi ter satire. Roman se zaljubi v \xc5\xbee poro\xc4\x8deno Lenoro, s katero sta se prvi\xc4\x8d zagledala na pokopali\xc5\xa1\xc4\x8du 1. novembra, med njima se razvije zelo strastno razmerje. Zgodba pa se najbolj zaplete in dose\xc5\xbee vrh, ko Lenorin mo\xc5\xbe Krot in njegov \xc5\xa1ef Kartevald (oba sta \xc5\xbee dolgo mrtva) ugrabita Lenoro in njenega sina Urha in ju odpeljeta v gozd, v vampirsko trdnjavo, ki je v zapu\xc5\xa1\xc4\x8deni vasici. Roman in Rodin s pomo\xc4\x8djo \xc5\xbeupnika Lesjaka re\xc5\xa1ita Lenoro in Urha. Zgodba pa se kon\xc4\x8da, ko Urh, spremenjen v vampirja, zasadi zobe v Romanov vrat.\n_START_SECTION_\nKritika\n_START_PARAGRAPH_\nTone Per\xc5\xa1ak je zapisal, da je Dolenc z vampirsko tematiko opozarjal na univezalnost socialnega polo\xc5\xbeaja politi\xc4\x8dnih funkcionarjev, ki je skozi zgodovino \xc5\xa1e vedno enak. Oblast vedno nekaj skriva, je skrivnostna hkrati pa je vidna in prisotna med ljudmi. Na drugi strani pa navadni ljudje, ki se prepu\xc5\xa1\xc4\x8dajo orgijam in pijan\xc4\x8devanju, saj niso zmo\xc5\xbeni storiti karkoli proti tej politi\xc4\x8dni (vampirski) oblasti. Avtor v svoji povesti izkoristi tematiko vampirstva, kot nekaj kar pri ljudeh vzbuja spo\xc5\xa1tovanje, strah in ob\xc4\x8dutek prisotnosti neke nevidne avtorite.'